Jesusbukta

Jesusbukta, eller offisielt Østre Veggbukt, er ei bukt og et badested nordøst på Løvøya i Horten kommune i Vestfold.

Navnet kommer av at kristne ungdommer malte «Tro paa Jesus» på en stor stein i bukta på 1940-tallet.Navnets opprinnelseHorten og Omegn Turistforening: Tursti 13 - Løvøya  Det offisielle navnet Østre Veggbukt kommer av at bukta ligger øst for Veggefjell.

Klippene i sydvest bidrar til å avgrense og avskjerme bukta.Klippene ved bukta De gjør også at sola forvinner tidlig. Vannet er rent, men sandstranden har mange skjell og steiner.oslofjorden.com: Jesusbukta badeplass Den sørlige delen av bukta ligger innenfor naturvernområdet på Løvøya.

En tursti går ned til bukta fra Veggesletta fra vest. Man kan også gå ned til bukta ved å følge stien til Turistforeningen fra sydøst. Bukta er ikke tilgjengelig med bil.Sti til Jesusbukta Det går en krevende klatresti fra bukta opp til Røverstien og Røverhula.

I 2013 ble det oppdaget to svært sjeldne maurarter ved stien ned til Jesusbukta: fireflekket tremaur (Dolichoderus quadripunctatus) og skogsmalmaur.Gjengangeren, 16. juli 2013: Sensasjonelt maurfunn på Løvøya

 Referanser 

 Eksterne lenker 


Kategori:Hortens geografi
Kategori:Badeplasser i Vestfold